# Bastien und Bastienne

### Wikipedia

Bastien und Bastienne
[[kuva:|px|center|]]
alkuperäinen nimi | Bastien und Bastienne Singspiel in einem Akt
säveltäjä | Wolfgang Amadeus Mozart
libretto | Friedrich Wilhelm Weiskern ja Johann Heinrich Müller
pohjautuu | Favartin ja Guervillen vaudevilleen Les Amours de Bastien et Bastienne vuodelta 1753
tyylilaji | singspiel
esityskieli | saksa
kantaesitys | mahdollisesti 1768
paikka | Wien
aikajana Mozartin oopperoista
Apollo et Hyacinthus 1767 | Bastien und Bastienne 1768 | La finta semplice 1769

Bastien und Bastienne (suom. Bastien ja Bastienne), KV 50 / KV 46b, on Wolfgang Amadeus Mozartin säveltämä yksinäytöksinen singspiel. Sen libreton laativat Friedrich Wilhelm Weiskern ja Johann Heinrich Müller, pohjautuen suosittuun pariisilaiseen vaudevilleen Les Amours de Bastien et Bastienne, joka puolestaan parodioi vielä suositumpaa Rousseaun laulunäytelmää Le Devin du village.[1] Teoksen kantaesitys oli luultavasti lokakuussa 1768 Wienissä, Franz Anton Mesmerin puutarhateatterissa, mutta tieto on epävarma ja perustuu Nissenin vahvistamattomaan kertomukseen.

## [muokkaa] Oopperan synty

La finta semplicen kantaesityksen peruunnuttua Wienissä kesällä 1768 Mozart sai lääkäri Franz Anton Mesmeriltä tilauksen säveltää pieni saksankielinen singspiel. Wieniläinen ohjaaja Friedrich Wilhelm Weiskern, Bastien und Bastiennen libretisti, oli sovittanut wieniläiselle singspielnäyttämölle suositun pariisilaisen näyttelijättären Madame Favartin parodian Jean-Jacques Rousseaun pastoraalilaulunäytelmästa Le Devin du village.[2]

## [muokkaa] Henkilöt

- Bastienne, paimentyttö – sopraano
- Bastien, hänen rakastajansa – tenori
- Colas, hullu taikuri – basso

## [muokkaa] Synopsis

Tapahtumat sijoittuvat paimenkylään 1700-luvun alussa.

Paimentyttö Bastienne luulee Bastienin hylänneen hänet ja menee kysymään neuvoa ”taikuri” Colasilta. Tämä neuvoo Bastiennea tekeytymään kylmäksi Bastienia kohtaan. Bastien saapuu paikalle ja Bastienne piiloutuu. Kun Bastien kertoo kuinka paljon hän rakastaa Bastiennea, Colas ilmoittaa että Bastiennella on toinen mies. Bastien ei suostu uskomaan sitä, ja Colas taikoo mittavan nonsense-aarian myötä Bastiennen paikalle. Riitojen jälkeen rakastavaiset sopivat ja ylistävät yhdessä Colasin taikavoimia.

## [muokkaa] Levytyksiä

- W.A. Mozart: Bastien und Bastienne, Philips, 422 527-2, 1991
- W.A. Mozart: Bastien und Bastienne, Sony, 45855, 1990
- W.A. Mozart: Bastien und Bastienne, Emi Classics, 5755562, 2005 (2 CD)
- W.A. Mozart: Bastien und Bastienne, Orfeo, C705061B
- W.A. Mozart: Bastien und Bastienne, Nuova Era, NUO7344

## [muokkaa] Viitteet

1. ↑ Batta, András et al (toim.) (1999, suom. laitos 2001): Ooppera. Säveltäjät – teokset – esittäjät. Köln: Könemann. ISBN 3-8290-5833-0.
2. ↑ Paumgartner, Bernhard (1945): Mozart. Zürich: Atlantis Verlag. .

## [muokkaa] Aiheesta muualla

- Aarioita The Aria Database -sivustolla
- Libretto OperaGlass-sivustolla

| Wolfgang Amadeus Mozartin oopperat
Nuoruudenteokset: | Apollo et Hyacinthus | Bastien und Bastienne | La finta semplice | Mitridate, re di Ponto | Ascanio in Alba | Il sogno di Scipione | Lucio Silla | La finta giardiniera | Il re pastore
Kypsän kauden teokset: | Idomeneo | Ryöstö seraljista | Der Schauspieldirektor | Figaron häät | Don Giovanni | Così fan tutte | Taikahuilu | La clemenza di Tito
Postuumit teokset: | Zaide | L'Oca del Cairo | Lo sposo deluso | La Betulia liberata (oratorio)

| Tämä oopperaa käsittelevä artikkeli on tynkä. Voit auttaa Wikipediaa laajentamalla artikkelia.

Haettu osoitteesta http://fi.wikipedia.org../../../b/a/s/Bastien_und_Bastienne_f66e.html

Luokat: Oopperatyngät | Saksankieliset oopperat | Wolfgang Amadeus Mozartin oopperat | 1760-luvun musiikkiteokset

##### Views

- Artikkeli
- Keskustelu
- Nykyinen versio

##### Etsi

##### Muilla kielillä

- Dansk
- Deutsch
- English
- Español
- Italiano
- Polski
- Português
- Svenska